Publication: Magyar Közlöny
Issue: MK-2010-91 (Year: 2010, Number: 91)
Era: contemporary
Section: szabályairól szóló 2007. évi LXXIV. törvényben (a továbbiakban: Dtv.) meghatározott pályázati eljárás (a továbbiakban:
Paragraph Index: 20

4. A tagokra a képviselõcsoportok vezetõi tesznek ajánlást a Dtv. 40. § (2) bekezdése alapján, akként, hogy minden képviselõcsoport egy tagot ajánlhat. A bizottság elnökére a kormánypárti, alelnökére az ellenzéki képviselõcsoportok a bizottsági tagságra jelöltek körébõl terjesztenek elõ javaslatot. A bizottság elnökének, alelnökének és tagjainak megválasztására az Országgyûlés elnöke terjeszt elõ javaslatot az Országgyûlésnek, melyrõl az egy döntéssel, vita nélkül határoz. A Bizottság akkor is megalakul, ha valamelyik képviselõcsoport nem vesz részt az ajánlásban, illetve jelölésben, az országgyûlési arányoknak megfelelõ szavazati arányok azonban ilyenkor is változatlanok maradnak. A Bizottság megalakulása során tagot nem jelölõ képviselõcsoport a Bizottság fennállása alatt bármikor jelölhet tagot, melyet az eredeti eljárásnak megfelelõen választ meg az Országgyûlés.

Source: https://magyarkozlony.hu/hivatalos-lapok/e5c157ce3766bfb660cb3547f2cdb2761528fdc8/dokumentumok/669725766aa9befe15752d24ba1b1796be781462/letoltes